b'\n_START_ARTICLE_\nOficial de Vol\n_START_PARAGRAPH_\nOficial de Vol (Fg Off a la RAF i a l\'IAF, FLGOFF a la RAAF i a la RNZAF, anteriorment F/L a tots els serveis) \xc3\xa9s un rang d\'oficial inferior que es cre\xc3\xa0 al Reial Servei Aeri Naval i continua emprant-se a la Royal Air Force. El rang tamb\xc3\xa9 \xc3\xa9s emprat per les forces a\xc3\xa8ries de diversos pa\xc3\xafsos que tenen una influ\xc3\xa8ncia hist\xc3\xb2rica brit\xc3\xa0nica, incloent diversos pa\xc3\xafsos de la Commonwealth. Se situa entre els rangs d\'Oficial de Vol i el de Cap d\'Esquadr\xc3\xb3._NEWLINE_T\xc3\xa9 codi OTAN OF-1, i \xc3\xa9s equivalent a sotstinent a la Royal Navy i de tinent a l\'Ex\xc3\xa8rcit i als Royal Marines._NEWLINE_El rang equivalent al Women\'s Auxiliary Air Force (WAAF), al Women\'s Royal Air Force (WRAF) (fins a 1968) i al Princess Mary\'s Royal Air Force Nursing Service (PMRAFNS) (fins a 1980) \xc3\xa9s el de section officer.\n_START_SECTION_\nOr\xc3\xadgens\n_START_PARAGRAPH_\nEl terme "flying officer" va ser emprat origin\xc3\xa0riament al Royal Flying Corps com a un nomenament de vol pels oficials inferiors; no pas com un rang._NEWLINE_L\'1 d\'abril de 1918 la recent creada RAF adopt\xc3\xa0 els seus t\xc3\xadtols d\'oficial a partir de l\'Ex\xc3\xa8rcit Brit\xc3\xa0nic, amb els sots-tinents del Reial Servei Aeri Naval i els tinents del Royal Flying Corps esdevenint tinents (lieutenants) a la RAF. Per\xc3\xb2 amb la creaci\xc3\xb3 d\'una estructura de rangs pr\xc3\xb2pia per la RAF l\'1 d\'agost de 1919, els tinents de la RAF van passar a anomenar-se Oficials de Vol, un rang que continua actualment en \xc3\xbas.\n_START_SECTION_\n\xc3\x9as\n_START_PARAGRAPH_\nEn molts casos el rang d\'oficial de vol \xc3\xa9s el primer rang que t\xc3\xa9 un oficial de la for\xc3\xa7a a\xc3\xa8ria despr\xc3\xa9s de completar amb \xc3\xa8xit el seu entrenament professional. Un oficial de vol pot servir com a pilot d\'esquadr\xc3\xb3, un ajudant, un oficial de seguretat o un oficial administratiu, i habitualment se li encomana personal i/o recursos._NEWLINE_Tot i el t\xc3\xadtol del rang no implica que sigui tripulant d\'una aeronau. Si b\xc3\xa9 una part dels oficials de vol s\xc3\xb3n tripulants, molts s\xc3\xb3n oficials de terra.\n_START_SECTION_\nIns\xc3\xadgnia\n_START_PARAGRAPH_\nLa ins\xc3\xadgnia de rang consisteix en una franja estreta en blau sobre una altra en negre. Es llueix a les bocam\xc3\xa0nigues de la guerrera o a les espatlles de la camisa.'